Lengyelországban eleinte nemzeti döntő nélkül, belső kiválasztással döntöttek. 2003 óta 2005 kivételével minden évben megrendezett nemzeti döntőjük a "Piosenka dla Europy" ("Egy dal Európának") nevet viseli. A döntőben tíz – korábban tizenöt – dal vesz részt, melyek közül egy zsűri, illetve a nézők telefonos szavazás segítségével választják ki a nyertest. 2014-ben és 2015-ben belső kiválasztással választották ki indulójukat, majd 2016-2018-ig ismét egy nemzeti döntőből került ki a győztes. 2019-ben ismét belső kiválasztással jelölték ki indulójukat. 2020-ban a Szansa na Sukces nevű tehetségkutatóval a zsűri három elődöntőn keresztül selejtez előadókat, majd a döntőben képviselőjüket csak a nézők által leadott szavazatok alapján választják. Érdekesség, hogy az azt megelőző évben a gyerek dalverseny lengyel indulóját, Viki Gabort, választották ki ugyanennek a műsornak a keretein belül, akinek később a hazai rendezésű dalfesztivál sikerült megnyerni.